רואלד הופמן

רואלד הופמן (באנגלית: Roald Hoffmann; ) הוא כימאי עיוני יהודי-אמריקאי יליד אוקראינה, זוכה פרס נובל לכימיה לשנת 1981, יחד עם קניצ'י פוקוי, על התאוריות שפיתחו בעניין מהלכן של תגובות כימיות. מכהן כפרופסור באוניברסיטת קורנל.

הופמן גם פרסם ספרי שירה ומחזה.

תולדות חייו

בתקופת השואה

הופמן נולד בזלוטשוב שבפולין (כיום אוקראינה), למשפחה יהודית. נקרא על שם מגלה הארצות הנורווגי, רואלד אמונדסן. לאחר כיבוש פולין על ידי גרמניה הנאצית, הושמה משפחתו במחנה עבודה. לאחר מכן, ברחה המשפחה והתחבאה במחסן אצל שכניהם האוקראינים. לימים קיבלו שכנים אלה את התואר חסידי אומות העולם. אביו של הופמן נשאר במחנה, ונרצח לאחר מכן. עם סיום מלחמת העולם השנייה, היגרה המשפחה ב-1949 לארצות הברית.

לימודים
הופמן קיבל תואר ראשון ב-1958 באוניברסיטת קולומביה. קיבל תואר שני ב-1960 וגם דוקטורט באוניברסיטת הרווארד. ב-1965 מונה לפרופסור באוניברסיטת קורנל.

מחקריו

בשנת 1973 ערך רוברט ברנס וודוורד חישובים, המבוססים על סימטריה והתכונות הכימיות של אורביטלים מולקולריים, להבהרת המבנה התלת-ממדי של תוצרי תגובות כימיות. הוא העביר את שאלת המחקר לרואלד הופמן, שביצע חישובים במקביל לפי מודלים תאורטיים. הופמן אימת את ממצאיו של וודוורד והם התפרסמו כחוקי וודוורד-הופמן (). הופמן זכה על חלקו בפרס נובל לכימיה בשנת 1981 (כשנתיים לאחר מותו של וודוורד, שסביר שהיה זוכה לפרס נובל שני לו היה חי), לאחר שהחוקים אוששו בניסויים רבים.

פרסים ואותות הוקרה 

הופמן הוא חבר המערכת של ביטאון מדעני האטום.

על שמו של הופמן ישנו רחוב בראשון לציון.

קישורים חיצוניים 

 

 רואלד הופמן, אנשי סגולה - יהודים זוכי פרס נובל, באתר בית התפוצות.
 
 כימיה חישובית - מעקב אחר מנגנון תגובה, באתר האוניברסיטה הפתוחה
 רואלד הופמן, "סיפורי מדע" באתר מוזיאון המדע בירושלים

הערות שוליים

ניו יורק: אישים
חברי האקדמיה המלכותית השוודית למדעים
זוכי פרס נובל לכימיה
כימאים אמריקאים
יהודים זוכי המדליה הלאומית למדעים
זוכי פרס נובל אמריקאים
זוכי פרס נובל יהודים אמריקאים
סגל אוניברסיטת קורנל
בוגרי אוניברסיטת קולומביה
בעלי תואר דוקטור מאוניברסיטת הרווארד
כימאים יהודים
יהודים חברי האקדמיה הלאומית למדעים של ארצות הברית
זוכי מלגת גוגנהיים
ניצולי השואה
מהגרים מפולין לארצות הברית
אמריקאים שנולדו ב-1937